Document ID: /roh_data/filtered/Billingualer_Corpus_interleaved-de-rm.jsonl.gz/669

This is a text translated from German to Rumantsch Grischun.
Acht Mal 20'000.-Fr. für das Kulturschaffen

Acht bündner Künstlerinnen und Künstler erhalten dieses Jahr je 20'000.-Fr. vom Kanton Graubünden. Im Rahmen des Wettbewerbes zur "Förderung des professionellen Kulturschaffens" wurden ihre eingereichten Arbeiten besonders gewürdigt. Dieser Wettbewerb fand nun bereits zum fünften Mal statt.

Insgesamt 43 Gesuche mit Arbeiten aus den verschiedensten Kunstsparten sind bei der Wettbewerbskommission eingegangen. Ziel des Wettbewerbes ist die Vergabe von Stipendien und Werkbeiträgen, damit sich insbesondere junge Künstlerinnen und Künstler für eine gewisse Zeit intensiv ihrer künstlerischen Tätigkeit widmen können.

Qualität und Professionalität ausschlaggebend

Unter der Federführung des Amtes für Kultur sind die eingereichten Arbeiten insbesondere in Bezug auf Qualität und Professionalität auf Herz und Nieren geprüft worden.

Eine Unterstützung im Rahmen des Wettbewerbes zur "Förderung des professionellen Kulturschaffens" 2002 erhalten:

Corinne Rusch

Die Bündner Künstlerin Corinne Rusch arbeitet als freischaffende Bühnenbildnerin und Fotografin. Im vergangenen Jahr hat sie das Diplom in der Meisterklasse für Bühnen- und Filmgestaltung an der Universität für angewandte Kunst in Wien mit Auszeichnung erlangt. Sie erhält einen Werkbeitrag für ihr fotografisches Projekt "Heimatbilder".

Urs Frey

Der Bündner Filmemacher Urs Frey realisiert seit vier Jahren als freier Regisseur Dokumentarfilme für das Fernsehen. Seine Filme sind schon mehrfach international ausgezeichnet worden. Urs Frey hat sich seine Kenntnisse autodidaktisch angeeignet. Er erhält ein freies Stipendium, um sich auf dem Gebiet von Kamera und Schnitt weiterzubilden.

Valentin Kessler

Der in Masein lebende Prättigauer Valentin Kessler hat sich dank seiner Eigenständigkeit und Musikalität einen Namen als gefragter Akkordeonist weit über unsere Kantonsgrenzen hinaus geschaffen. Als Komponist hat er schon für verschiedene Theaterprojekte und Filme die Musik komponiert, als Musiker bei Produktionen auch mit nationalen und internationalen Musikgrössen (Andreas Vollenweider, Billy Cobham, Max Lässer etc.) mitgewirkt. Valentin Kessler erhält ein freies Stipendium um den eingeschlagenen Weg fortsetzen zu können.

Martina Hug

Die Churer Sängerin Martina Hug hat 2001 ihr Gesangsstudium am Konservatorium in Neuchâtel mit dem Lehrdiplom abgeschlossen. Die junge Sopranistin hat schon in vielen geistlichen Werken Soloparts übernommen, ist als Interpretin von Liedern - von Barock bis Chanson - aufgetreten und hat auch vereinzelt in Opern mitgewirkt. Martina Hug erhält ein freies Stipendium, um sich auf dem Gebiet der Oper weiterbilden zu können.

Gaudenz Badrutt

Der Bündner Pianist und Komponist Gaudenz Badrutt hat 2001 an der Hochschule für Musik und Theater in Biel das Konzertdiplom "mit Auszeichnung" erhalten. Er beschäftigt sich vor allem mit zeitgenössischer Musik. Ein zweites Standbein bildet die Auseinandersetzung mit elektronischer Musik im Spannungsfeld zwischen frei improvisierter und zeitgenössischer Musik. Gaudenz Badrutt erhält ein freies Stipendium, um sich als Pianist und Elektronik-Musiker weiterzuentwickeln.

Theres Jörger

Die Laaxer Künstlerin Theres Jörger hat 2001 den Studiengang "Visuelle Kommunikation" an der Hochschule für Gestaltung und Kunst in Luzern mit dem Diplom abgeschlossen. Seither arbeitet sie als selbstständige visuelle Gestalterin. Sie beschäftigt sich hauptsächlich mit dem Thema "Typografie und Raum". Ihr Projekt "Raumschrift" ist fächerübergreifend, da es sich mit Grafik, Sprache und Skulptur auseinander setzt. Theres Jörger erhält einen Werkbeitrag für die Realisierung des Projektes "Raumschrift".

Evelina Cajacob

Die in Malans wohnhafte Künstlerin hat bereits ein beachtliches Werk vorzuweisen. Ihre Werke, in erster Linie Ihre Installationen, in welchen sie sich mit verschiedenen Materialien und Räumen auseinander setzt, zeugen von einer eigenständigen überzeugenden Formsprache. Evelina Cajacob erhält ein freies Stipendium, um sich über einen längeren Zeitraum auf ihre künstlerische Arbeit konzentrieren zu können.

Leta Peer

Die in Basel lebende Bündner Künstlerin Leta Peer beschäftigt sich mit Mitteln der Malerei und der Fotografie mit dem Thema "Mensch und Landschaft". Das Projekt "non places" ist eine Weiterentwicklung dieses Themas, wobei die beiden Themenschwerpunkte "Identität" und "Heimat" zusammengeführt werden sollen. Leta Peer erhält einen Werkbeitrag, um ihr Projekt "non places" zu verwirklichen.

Die Wettbewerbskommission setzt sich aus ständigen Mitgliedern zusammen: Valentin Bearth, Hanspeter Hänni, Peter Masüger, Carlo Portner, Silva Semadeni und Peter Trachsel; dazu wurden drei externe Experten beigezogen, die Musikerin Kornelia Bruggmann, die Kulturvermittlerin Katrin Gantenbein und der Komponist Anton Prestele.

Aus den Gemeinden und Regionen

Die Gemeinde Poschiavo hat kürzlich die Verbauungsprojekte Val da Sumain, Val Cölögna und Val Tiglieu zur Genehmigung und zur Beitragszusicherung eingereicht. Die Projekte sollen das Siedlungsgebiet vor Murengängen schützen, wie sie nach den starken Niederschlägen von Pfingsten 1983 und vom November 2000 vorgekommen sind. Die Bündner Regierung genehmigt die Projekte und einen Kantonsbeitrag von 198'000.-Fr..

Für Bauvorhaben in den Gemeinden Jenins (Parkplatzanlage), Furna (Bauarbeiten am Güterweg Wolfegga-Scära) und Klosters-Serneus (Lawinenverbauungsprojekt "Rüggen") hat die Bündner Regierung Beiträge in der Höhe von total 360'000.-Fr. genehmigt; zudem hat die Regierung der Teilrevision des Gemeindesteuergesetzes sowie der Teilrevision der Ortsplanung der Gemeinde Andiast (Gefahrenzonenplan Teilgebiet "Run") zugestimmt.

Für verschiedene Strassenbauvorhaben auf der A13, der Julier- und der Malojastrasse hat die Bündner Regierung an seiner letzten Sitzung rund drei Millionen Franken gesprochen.

Kantonsbeiträge an verschiedene Institutionen

Zum Neubau des Alters- und Pflegeheims Albula in Alvaneu hat die Bündner Regierung einen kantonalen Baubeitrag von maximal 5,35 Millionen Franken gesprochen. Der Kantonsbeitrag ergibt sich aus der Finanzkraft der am Alters- und Pflegeheim Albula beteiligten Gemeinden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 16.05.2002

Otg giadas 20'000 francs per la lavur culturala

Otg artistas ed artists dal Grischun survegnan quest onn mintgamai 20'000 francs dal chantun Grischun. En il rom da la concurrenza per "promover la lavur culturala professiunala" èn surtut vegnidas appreziadas lur lavurs inoltradas. Questa concurrenza è vegnida realisada per la tschintgavla giada.

En tut èn vegnidas inoltradas 43 dumondas cun lavurs ord las pli differentas spartas da l'art a la cumissiun da concurrenza. La finamira da la concurrenza è la surdada da stipendis e da contribuziuns per realisar ovras per qua tras cunzunt pussibilitar a las artistas giuvnas ed als artists giuvens in tschert temp da sa deditgar intensivamain a l'activitad artistica.

La qualitad e la professiunalitad èn stadas decisivas

Sut l'egida da l'uffizi da cultura èn las lavurs inoltradas cunzunt vegnidas examinadas minuziusamain concernent lur qualitad e professiunalitad.

In sustegn en il rom da la concurrenza "promover la lavur culturala professiunala" 2002 survegnan:

Corinne Rusch

L'artista grischuna Corinne Rusch lavura sco decoratura da tribuna independenta e fotografa. L'onn passà ha ella obtegnì il diplom cun distincziun da la classa superiura per decoraziun da tribuna e da film da l'universitad per art applitgà a Vienna. Ella survegn ina contribuziun per ses project fotografic "Heimatbilder".

Urs Frey

Il cineast grischun Urs Frey realisescha dapi quatter onns sco reschissur liber films documentars per la televisiun. Ses films èn vegnids premiads gia pliras giadas sin plaun internaziunal. Urs Frey ha acquistà sias enconuschientschas autodidacticamain. El survegn in stipendi liber per sa scolar vinavant en il sectur da camera e tagl.

Valentin Kessler

Valentin Kessler dal Partenz che viva a Masein ha fatg in num grazia a sia originalitad e sia musicalitad sco accordeonist tschertgà lunsch sur il cunfin da noss chantun ora. Sco cumponist ha el gia cumponì musica per differents projects da teater e da films, e sco musicist ha el collavurà tar producziuns cun persunalitads naziunalas ed internaziunalas (Andreas Vollenweider, Billy Cobham, Max Lässer e.u.v.). Valentin Kessler survegn in stipendi liber per pudair cuntinuar cun sia lavur sin il champ da la musica.

Martina Hug

La chantadura da Cuira Martina Hug ha terminà ses studi l'onn 2001 al conservatori a Neuchâtel cun il diplom d'instrucziun. La giuvna sopranista ha gia chantà bleras parts solisticas en ovras sacralas, ella è sa preschentada sco interpreta da chanzuns - dal baroc fin tar chansons - ed ha er collavurà sporadicamain en operas. Martina Hug survegn in stipendi liber per pudair sa scolar vinavant en il sectur da l'opera.

Gaudenz Badrutt

Il pianist e cumponist grischun Gaudenz Badrutt ha cuntanschì il diplom da concert "cun distincziun" l'onn 2001 a la scol'auta da musica e teater a Bienna. El s'occupa cunzunt da la musica contemporana. La confruntaziun cun la musica electronica en il champ da tensiun tranter la musica improvisada e la musica contemporana furma la segunda pitga da sia activitad. Gaudenz Badrutt survegn in stipendi liber per pudair cuntinuar cun la lavur sco pianist e musicist d'electronica.

Theres Jörger

L'onn 2001 ha l'artista da Laax Theres Jörger ha terminà cun diplom ses studi "communicaziun visuala" a la scol'auta d'art visual e d'art applitgà a Lucerna. Dapi alura lavura ella sco artista visuala independenta. Ella s'occupa cunzunt dal tema "tipografia e spazi". Ses project "Raumschrift" è interdisciplinar essend ch'el s'occupa da la grafica, da la lingua e da la sculptura. Theres Jörger survegn ina contribuziun per la realisaziun dal project "Raumschrift".

Evelina Cajacob

L'artista che viva a Malans po gia preschentar in'ovra considerabla. Sias ovras, en emprima lingia sias installaziuns nua ch'ella sa fatschenta cun differentas materialias e differents spazis dattan perditga d'in agen tractament persvadent da las furmas. Evelina Cajacob survegn in stipendi liber per qua tras pudair sa concentrar sin sia lavur artistica sur in lung temp.

Leta Peer

L'artista grischuna Leta Peer che viva a Basilea s'occupa da meds da la pictura e da la fotografia dal tema "uman e cuntrada". Il project "non places" è in svilup ulteriur da quest tema, nua ch'ils accents "identitad" e "patria" duain vegnir reunids. Leta Peer survegn ina contribuziun ad in'ovra per pudair realisar ses project "non places".

La cumissiun da concurrenza sa cumpona dals commembers permanents: Valentin Bearth, Hanspeter Hänni, Peter Masüger, Carlo Portner, Silva Semadeni e Peter Trachsel; latiers èn vegnids consultads trais experts externs, la musicista Kornelia Bruggmann, l'intermediatura da musica Katrin Gantenbein ed il cumponist Anton Prestele.

Da las vischnancas e las regiuns

La vischnanca da Poschiavo ha dacurt inoltrà ils projects da rempars Val da Sumain, Val Cölögna e Val Tiglieu per l'approvaziun e per la garanzia da contribuziun. Ils projects duain proteger il territori da colonisaziun cunter bovas, sco ch'ellas èn succedidas suenter las fermas precipitaziuns da Tschuncaisma 1983 e dal november 2000. La regenza grischuna approva ils projects e conceda ina contribuziun chantunala da 198'000 francs.

Per projects da contrucziun en las vischnancas da Jenins (parcadis), Furna (lavurs da construcziun vi da la via champestra Wolfegga-Scära) e Claustra-Serneus (project da rempars da lavinas "Rüggen") ha approvà la regenza contribuziuns en la summa totala da 360'000 francs. Plinavant ha la regenza approvà la revisiun parziala da la lescha da taglia sco er la revisiun parziala da la planisaziun da la vischnanca d'Andiast (plan da zonas da privel part dal territori "Run").

Per differents projects da construcziun sin la A13, la via dal Güglia e dal Malögia ha la regenza grischuna approvà in credit da circa trais milliuns francs.

Contribuziuns chantunalas a differentas instituziuns

Per la construcziun nova da la chasa d'attempads e da tgira Alvra a Alvagni ha la regenza grischuna approvà ina contribuziun chantunala vi da la construcziun da maximal 5.35 milliuns francs. La contribuziun chantunala resulta da la forza finanziala da las vischnancas participadas a la chasa d'attempads e da tgira Alvra.

Chanzlia chantunala grischuna

Gremi: regenza

Funtauna: rg chanzlia chantunala grischuna

Data: 16.05.2002